AIŠKINAMASIS RAŠTAS

Dėl savivaldybės turto perdavimo Molėtų rajono ugniagesių tarnybai

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija, vykdydama Molėtų rajono savivaldybės 2017 m. aplinkos apsaugos rėmimo specialiosios programos priemones, patvirtintas Molėtų rajono savivaldybės tarybos 2017 m. vasario 23 d. sprendimu Nr. B1-3 „Dėl Molėtų rajono savivaldybės 2013 m. aplinkos apsaugos rėmimo specialiosios programos priemonių patvirtinimo“, nupirko ekstremalių ekologinių situacijų, avarijų, įvykių padarinių likvidavimo priemones: birių universalių absorbentų (120 kg), hidrofobinio absorbento (110 kg.), naftos ploviklio (30 l) ir specialius prožektorius su laikikliais (3 vnt.), skirtus avarijų likvidavimui tamsiu paros metu. Vykdydama Molėtų rajono savivaldybės 2018 m. aplinkos apsaugos rėmimo specialiosios programos priemones, patvirtintas Molėtų rajono savivaldybės tarybos 2018 m. vasario 22 d. sprendimu Nr. B1-31 „Dėl Molėtų rajono savivaldybės 2018 m. aplinkos apsaugos rėmimo specialiosios programos priemonių patvirtinimo“, nupirko specialius prožektorius su laikikliais (5 vnt.), ugniagesio pirštines FLASH 11 (7 poras), rankinius purkštuvus „Gamma“ 7 l (5 vnt.), naftos produktų neutralizatorius, talpa 5 l (5 vnt.), kurie bus naudojami atliekant ekstremalių ekologinių situacijų, avarijų, įvykių padarinių likvidavimo darbus.

Molėtų rajono savivaldybės savarankiškają funkciją – aplinkos kokybės gerinimą ir apsaugą – įgyvendina savivaldybės biudžetinė įstaiga Molėtų rajono ugniagesių tarnyba, todėl pagal Programą nupirktą turtą siūloma perduoti Molėtų rajono ugniagesių tarnybai.

Sprendimo tikslas - perduoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą Molėtų rajono ugniagesių tarnybai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 28 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – įgyvendintos 2017 m. ir 2018 m. Molėtų rajono savivaldybės aplinkos apsaugos rėmimo programose numatytos priemonės, turtas naudojamas pagal paskirtį, įgytos papildomos priemonės ekstremalių ekologinių situacijų likvidavimui.

Neigiamų pasekmių nėra.

**4. Priemonės sprendimui įgyvendinti**

Parengti turto perdavimo – priėmimo aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.